PATVIRTINTA

Kėdainių lopšelio-darželio „Aviliukas“

direktoriaus 2021 m. lapkričio 3 d.

įsakymu Nr. V-99

**KĖDAINIŲ LOPŠELIO-DARŽELIO „AVILIUKAS“**

**MOKYTOJŲ SKATINIMO IR MOTYVAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kėdainių lopšelio-darželio „Aviliukas“ (toliau – Lopšelis-darželis) mokytojų skatinimo ir motyvavimo tvarkos aprašas (toliau – Aprašas) nustato mokytojų skatinimo ir motyvavimo tvarką.

2. Aprašas parengtas vadovaujantis Lietuvos Respublikos darbo kodeksu, Lietuvos Respublikos Seimo 2017 m. sausio 17 d. Nr. XIII-198 ,,Lietuvos Respublikos valstybės ir savivaldybių įstaigų darbuotojų darbo apmokėjimo įstatymu“, Kėdainių rajono savivaldybės mokytojų motyvacijos programa ir Lopšelio-darželio Mokytojų tarybos susitarimais.

3. Apraše vartojamos sąvokos:

3.1. Mokytojas – asmuo ugdantis mokinius pagal ikimokyklinio ir priešmokyklinio ugdymo programas;

3.2. Motyvacija – skatinimas siekti gerų darbo rezultatų, priemonių ir metodų numatymas motyvuojant jaunus ir gabius mokytojus ateiti dirbti į įstaigą.

**II SKYRIUS**

**MOKYTOJŲ MOTYVAVIMO TIKSLAS IR UŽDAVINIAI**

4.Tikslas: siekti teigiamos mokytojų profesinės motyvacijos bei iniciatyvos.

5. Uždaviniai:

5.1. palaikyti pozityvų mokytojo indelį į Lopšelio-darželio veiklą;

5.2. skatinti mokytojus taikyti inovacijas;

5.3. gerinti psichologinę savijautą ir puoselėti mokytojo savivertę;

5.4. skatinti ir motyvuoti dirbančius bei besimokančius mokytojus tobulėti profesinėje srityje;

5.5. teikti mokytojus Metų mokytojo premijai gauti;

5.6. pritraukti jaunus ir gabius mokytojus ateiti dirbti į Lopšelį-darželį.

**III SKYRIUS**

**SKATINIMO FORMOS IR VERTINIMO KRITERIJAI**

6. Lopšelio-darželio mokytojų skatinimo ir motyvavimo formos:

6.1. pareikšta padėka žodžiu / raštu;

6.2. savivaldybės administracijos padėka už ilgametį darbą ar nuopelnus profesinėje srityje;

6.2. mokytojų mokymai pagal metines prioritetines Lopšelio-darželio sritis;

6.3. piniginė išmoka (vienkartinės labai gerai atliktos užduotys, projektų rengimas ir įgyvendinimas, dalies studijų programos mokesčio apmokėjimas ir pan.);

6.4. pažintinė-edukacinė išvyka;

6.5. Kėdainių rajono savivaldybės administracijos direktoriaus sprendimu mokytojų skatinimui skiriamos lėšos.

7. Skatinimo ir motyvavimo sistemos rezultatų kriterijai:

7.1. kokybiškas darbas, individualus iniciatyvumas ir iniciatyvumas komandoje;

7.2. inovatyvių, naudingų renginių organizavimas Lopšelio-darželio, miesto, respublikos ir tarptautiniu mastu;

7.3. projektų ir / ar programų rengimas, įgyvendinimas;

7.4. ugdytinių rengimas atstovaujant įstaigą už Lopšelio-darželio ribų;

7.5. aprobuotos metodinės medžiagos parengimas ir sklaida;

7.6. dalykinių / metodinių konferencijų, paskaitų organizavimas Lopšelio-darželio, rajono, respublikos mastu;

7.7. mokytojų kvalifikacijos, profesinių kompetencijų ir profesinio augimo tobulinimas;

7.8. skubių, svarbių ar sudėtingų darbų (užduočių) atlikimas;

7.9. lyderystės gebėjimo ugdymasis;

7.10. mentorystės organizavimas.

**IV SKYRIUS**

**BAIGIAMOSIOS NUOSTATOS**

8. Mokytojų skatinimas ir motyvavimas vykdomas visus metus.

9. Vienu metu už tuos pačius pasiekimus gali būti taikomos kelios skatinimo ir motyvavimo priemonės t. y. moralinio ir materialinio pobūdžio.

10. Piniginės išmokos skiriamos Lopšelio-darželio direktoriaus įsakymu, nurodant konkretų dydį ir gavus finansavimą iš savivaldybės.

11. Esant lėšų trūkumui, piniginės išmokos neskiriamos.

12. Visi piniginiai išmokėjimai vykdomi neviršijant mokytojo atlygio dydžio.

13. Skatinimo ir motyvavimo sistema turi skatinti ir motyvuoti mokytojus gerai atlikti darbą, siekiant kokybės, skatinti ir motyvuoti dirbančius Lopšelyje-darželyje mokytojus bei skatinti ir motyvuoti jaunus ir gabius žmones ateiti dirbti į Lopšelį-darželį.

14. Skatinimo ir motyvavimo sistema visus metus netaikoma tiems mokytojams, kuriems tais metais buvo skirta drausminė nuobauda.

15. Atsižvelgiant į stebėsenos ir priežiūros rezultatus, esant poreikiui ir galimybėms, Aprašas gali būti koreguojamas, papildomas naujomis priemonėmis, tikslinamas lėšų poreikis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_